Antologioj en Esperanto

Antologioj en Esperanto celas konigi per reprezentaj pecoj la literaturon de unuopaj nacioj, skoloj, lingvoj, aŭtoroj ktp.
Ĉi-rilate ili estas tre gravaj parte per la akcelo de la Esperanta kulturo, 
parte el la vidpunkto de propagando: montrante la eblojn, kiujn Esperanto prezentas al siaj adeptoj por
intelekta plezuro kaj riĉiĝo, kaj al ĉiuj nacioj por la konatigo de siaj kulturtrezoroj.

La unua nacia antologio estis la Pola Antologio de Kabe (1905). Multaj aliaj tiaj antologioj poste aperis:

Kataluna (1925), Bulgara (1925), Belga (1928), Estona (1932), Hungara (1933), Sveda (1934), Ĉeĥoslovaka (1935), Svisa (1939), Aŭstria (1953), Angla (1957), Ĉina (1960), Dana (1961), Slovaka (1977), Skota (1978), Makedona (1981), Germana (1985), Hebrea (1987), Itala (1987), Aŭstralia (1988), Rumana (1990), Brazila (1994), Franca (1998), Latina (1998), Okcitana (1998), Bolivia (2004), Brazila (2007), Podlaĥia (2009).

Ekzistas ankaŭ antologioj, kiuj mallarĝigas sian temon al unu formo (ekzemple Antologio de Portugalaj Rakontoj), tempoperiodo (Franca Renesanca periodo), lingvo (Antologio Latina), regiono (Podlaĥia antologio), aŭ vivstilo (Glaŭka Lum'  Geja Antologio).

Krestomatioj, kantaroj kaj anekdotaroj estas tipoj de antologioj laŭ la formo aŭ celo.

Argentinaj antologioj
Antologio de argentinaj noveloj
Antologio de argentinaj noveloj tradukis Bastono de Kordobo, Ergoto de Bonaero kaj Alfredo Lada. Eld. Argentina Esperanto Muzikeldonejo, Diamanto, 1978.

Argentina poemaro
Horaco de Diamanto, Bastono de Kordobo kaj Ergoto de Bonaero. Argentina poemaro. Eld. Argentina Esperanto-Muzik-eldonejo, 1978.

La libro enhavas dek ok poemojn de dek aŭtoroj tradukitaj el la hispana.

Bulgaraj antologioj
 Mi ĉiam tia rememoru vin 
Mi ĉiam tia rememoru vin. Antologio de bulgara ampoezio. Tradukis A. Grigorov k.a. Pli ol cent verkoj de ĉi-jarcentaj aŭtoroj kaj el la popola poezio. Kunmetis Venelin MITEV, redaktis István Ertl. Kun pentraĵoj de H. Matisse k.a. Pres-Esperanto. Sofio. 1992. 112 paĝoj.

Japanaj antologioj
El Japana literaturo
Miyamoto Masao kaj Isiguro Teruhiko. El Japana literaturo. Eld. Japana Esperanto Instituto, Tokio, 1965.
Humoraĵoj de malnova Japanio
Diversaj. Humoraĵoj de malnova Japanio. Eld. SER, Tokio, 2a. eld., 1982.
El Orienta Florbedo
Kenji Osaka. El Orienta Florbedo. Eld. Amo-Akademio, Aiĉi-ken, 1957(?).

Vjetnamaj antologioj
La bambufluto
La bambufluto: novelaro el Sud-Vjetnamio. - Hanoi: Fremdlingva Eld.,1973. - 207 p. : ilustr.La drinkejo de l' mutulo
Nguyen Sang. La drinkejo de l' mutulo'' (kolekto da noveloj). Hanoi: Giai Phong-Eld., 1969. - 187 p.

Vidu ankaŭ
Antologio
Listo de antologioj en Esperanto